Pulwama Attack: ऋषि कपूर का पुलवामा हमले पर फूटा गुस्सा, लिखा- हमला करने वाले कश्मीरी आवाम के दोस्त नहीं...  
14 फरवरी को हुआ आतंकी हमला
जैश-ए-मोहम्मद ने ली है जिम्मेदारी
सीआरपीएफ के 40 से ज्यादा जवान शहीद
पुलवामा आतंकी हमले (Pulwama Attack) पर बॉलीवुड एक्टर ऋषि कपूर (Rishi Kapoor) गुस्सा फूट पड़ा है. अमेरिका में इलाज करा रहे ऋषि कपूर ने ट्विटर पर पुलवामा हमले की निंदा की है और इसे कायरतापूर्ण बताया है. पुलवामा में हुए आतंकी हमले (Pulwama Terror Attack) की जिम्मेदारी जैश-ए-मोहम्मद (Jaish-e-Mohammed) ने ली है. ऋषि कपूर (Rishi Kapoor) अधिकतर मसलों पर अपनी राय बहुत ही बेबाकी के साथ रखते हैं. ऋषि कपूर (Rishi Kapoor) के ट्वीट में पुलवामा आंतकी हमले का दर्द साफ झलकता है. पुलवामा हमले में 40 से ज्यादा सीआरपीएफ (CRPF) के जवान शहीद हुए हैं.   
 
Shameful shocking reprehensible . Absolute act of cowardice. Perpetrators of this heinous crime cannot be be friends with people of Kashmir. We stand by the bereaved families.
 
बॉलीवुड एक्टर ऋषि कपूर (Rishi Kapoor) ने Twitter पर लिखा हैः 'शर्मनाक खौफनाक निंदनीय. पूरी तरह से कायरतापूर्ण हरकत. इस खौफनाक अपराध को अंजाम देने वाले लोग कश्मीर की आवाम के दोस्त नहीं हो सकते. हम शोकाकुल परिवारों के साथ हैं.' इस तरह उन्होंने अपने गुस्से को जाहिर किया है और इस हमले में शहीद हुए जवानों के परिवारों के साथ खड़े होने की बात भी कही है.
बता दें, जम्मू एवं कश्मीर (Jammu-Kashmir) के पुलवामा (Pulwama Blast) के अवन्तीपुरा के गोरीपुरा इलाके में उस वक्त गुरुवार को हमला हुआ, जब सीआरपीएफ (CRPF) का काफिला गुजर रहा था. सीआरपीएफ (CRPF) काफिले पर हुए हमले में करीब 60 किलो आरडीएक्स का इस्तेमाल हुआ था. आतंकी संगठन जैश-ए-मोहम्मद (Jaish-e-Mohammed) ने हमले की जिम्मेदारी ली और इसे आत्मघाती बताया.